**De-ar şti...**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-ar şti vântul c-o să mor

Ar veni noaptea uşor

Şi mi-ar da a lui putere

Să mă scape de durere.

De-ar şti steaua că mă duc

Şi de dor mult mă usuc

Mi-ar da strălucirea-i lină

Să mă umple cu lumină.

De-ar şti ploaia c-am să plec

Mi-ar da apă să petrec

Şi răcoare-n suflet rară

De cu zori şi până-n seară.

De-ar şti florile că pier

Mi-ar da parfum cu mister

Pat mi-ar face din petale

Să-mi adoarmă visele agale.

De-ar şti soarele c-am să mor

S-ar preface-ntr-un izvor

Şi mereu ar curge-n mine

Focul greu să mi-l aline.